പരീക്ഷ ജയിക്കും മുമ്ബ് ഡോക്ടര് പദവി ഏഴു സര്ക്കാര് മെഡിക്കല് കോളജുകളിലെ എംബിബിഎസ് അവസാന വര്ഷ വിദ്യാര്ത്ഥികളായ 1,250 പേര് ഉടന് ചികില്സകരാകും കോവിഡു കാലത്ത് കേരളത്തിലെ ആരോഗ്യ രംഗം നേരിടുന്നത് സമാനതകളില്ലാത്ത പ്രതിസന്ധി കോട്ടയം: താറുമാറുകയാണോ കേരളത്തിലെ ആരോഗ്യ രംഗം. കോവിഡ് വ്യാപനം അതിരൂക്ഷമാണ്. പിടിച്ചു കെട്ടാന് ആര്ക്കും കഴിയുന്നില്ല. ഈ പ്രതിസന്ധിക്കിടയിലാണ് സര്ക്കാര് മെഡിക്കല് കോളജുകളിലെ ഡോക്ടര്മാരുടെ ക്ഷാമം. ഇത് പരിഹരിക്കാന് അവസാന വര്ഷ എംബിബിഎസ് വിദ്യാര്ത്ഥികളെ താല്ക്കാലികമായി ഹൗസ് സര്ജന്മാരായി നിയമിക്കുകയാണ് സര്ക്കാര്. കേരളത്തിലെ ആരോഗ്യ മോഡല് ലോകം മുഴുവന് അംഗീകരിച്ചതാണ്. പൊതു ആരോഗ്യ മേഖലയുടെ കരുത്തായിരുന്നു ഇതിന് കാരണം. മികച്ച ഡോക്ടര്മാരുടെ സേവനം മെഡിക്കല് കോളേജുകളെ മികച്ചതാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സാധാരണക്കാര്ക്കും നല്ല ചികില്സ കിട്ടി. എന്നാല് ഇതെല്ലാം പഴയ കഥ. ഇന്ന് സര്ക്കാര് ആശുപത്രികളില് ജോലി ചെയ്യാന് ഡോക്ടര്മാരില്ല. എംബിബിഎസ് സീറ്റുകള് കൂട്ടിയുള്ള നയമാറ്റവും തുണയ്ക്കുന്നില്ല. ഈ സാഹചര്യത്തിലാണ് പഠിക്കുന്നവരെ ഡോക്ടര്മാരാക്കുന്നത്. എംബിബിഎസ് പാസായി കഴിഞ്ഞാല് ഡോക്ടറായി. പിന്നീട് ഹൗസ് സര്ജന്സി. അതും പൂര്ത്തിയാക്കിയാല് മാത്രമേ സ്വന്തമായി പ്രാക്ടീസിന് ഒരാള് അര്ഹനാകൂ. ഇതെല്ലാം മാറി മറിയുകയാണ്. പരീക്ഷ ജയിക്കും മുമ്ബ് ഹൗസ് സര്ജന്മാരാകാം. മെഡിക്കല് കോളേജിലെ അത്യാഹിത വിഭാഗത്തിലും ഒപിയിലും രോഗീ പരിചരണത്തിനുമെല്ലാം ഇനി പരീക്ഷ ജയിക്കാത്ത കുട്ടികളും ഡോക്ടര്മാരായി ഉണ്ടാകും. ഇതോടെ മെഡിക്കല് കോളേജുകളുടെ ചികില്സാ നിലവാരത്തിന് എന്ത് സംഭവിക്കുമെന്ന് ആര്ക്കും അറിയില്ല. ഏഴു സര്ക്കാര് മെഡിക്കല് കോളജുകളിലെ എംബിബിഎസ് അവസാന വര്ഷ വിദ്യാര്ത്ഥികളായ 1,250 പേരോട് പരീക്ഷ കഴിഞ്ഞാല് ഉടന് അതത് മെഡിക്കല് കോളജുകളില് ഡ്യൂട്ടിക്ക് ഹാജരാകാന് മെഡിക്കല് വിദ്യാഭ്യാസ വകുപ്പ് നിര്ദ്ദേശം നല്കി. സ്വകാര്യ മെഡിക്കല് കോളജുകളിലെ വിദ്യാര്ത്ഥികള്ക്ക് ഈ നിര്ദ്ദേശം ബാധകമല്ല. അതായത് റിസള്ട്ട് വരും മുമ്ബ് തന്നെ ഇവര്ക്ക് ഡോക്ടര്മാരാകും. രോഗീ ചികില്സ അറിയാമോ എന്ന് പരീക്ഷയിലൂടെയുള്ള കണ്ടെത്തല് അനിവാര്യമല്ല. കോവിഡ് വ്യാപനം, മൂന്നാം തരംഗം മുന്നൊരുക്കം എന്നിവ കണക്കിലെടുത്താണിത്. മെഡിക്കല് കോളജുകളില് ഹൗസ് സര്ജന്മാരുടെ കടുത്ത ക്ഷാമമുണ്ട്. കോവിഡ്മൂലം പരീക്ഷ വൈകിയതോടെ 2016 എംബിബിഎസ് ബാച്ച് വിദ്യാര്ത്ഥികള്ക്ക് ഹൗസ് സര്ജന്സിക്ക് ചേരാന് കഴിഞ്ഞില്ല. പകരം 2015 ബാച്ചിലെ ഹൗസ് സര്ജന്മാരുടെ സേവനം മൂന്നു മാസം നീട്ടി നല്കി. കഴിഞ്ഞ ദിവസം ഇവരുടെ കാലാവധി തീര്ന്നു. വീണ്ടും സേവനം നീട്ടാന് 2015 ബാച്ച് ഹൗസ് സര്ജന്മാര് വിസമ്മതിച്ചു. ഇതോടെയാണ് പുതിയ തീരുമാനം. ഒന്നാം വര്ഷം പിജി റസിഡന്റ് പോസ്റ്റ് ഗ്രാജുവേറ്റ് റസിഡന്റ്, അവസാന വര്ഷ പിജി റസിഡന്റ് വിദ്യാര്ത്ഥികള് സേവനത്തിലില്ല. ഇതോടെ മെഡിക്കല് കോളേജില് ഡോക്ടര്മാരുടെ ക്ഷാമം രൂക്ഷമായി. ഇതൊന്നും മുന്കൂട്ടി കാണാന് സര്ക്കാരിന് കഴിഞ്ഞില്ല. അതുകൊണ്ടാണ് പരീക്ഷ ജയിക്കാത്തവര്ക്ക് ചികില്സ നടത്തേണ്ട സാഹചര്യം ഉണ്ടാകുന്നത്. സാധാരണ അവസാന പരീക്ഷ കഴിഞ്ഞാണ് ഹൗസ് സര്ജന്മാരെ നിയമിക്കുന്നത്. ഇതാദ്യമായാണ് പരീക്ഷാഫലം വരുന്നതിനു മുന്പ് വിദ്യാര്ത്ഥികളെ നിയമിക്കുന്നത്. Stories you may Like